বায়ান ম্যুনশেন

ফুসবল-ক্লুব বায়ান ম্যুনশেন ইভি (জার্মান উচ্চারণ: [ˈfuːsbalˌklʊp ˈbaɪɐn ˈmʏnçn̩]); সাধারণত এফসি বায়ান ম্যুনশেন (জার্মান উচ্চারণ: [ʔɛf tseː ˈbaɪɐn ˈmʏnçn̩]), এফসিবি, বায়ান ম্যুনশেন, ফুটবল ক্লাব বায়ান ম্যুনশেন অথবা এফসি বায়ান নামে পরিচিত) হচ্ছে ম্যুনশেন ভিত্তিক একটা জার্মান পেশাদার ফুটবল ক্লাব। এই ক্লাবটা বর্তমানে জার্মানির শীর্ষ স্তরের ফুটবল লিগ বুন্দেসলিগায় খেলে। ফুটবল ছাড়াও বায়ান ম্যুনশেনের দাবা, হ্যান্ডবল, বাস্কেটবল, জিমন্যাস্টিকস, বোলিং ও টেবিল টেনিস খেলার দল রয়েছে। এই ক্লাবটা ১৯০০ সালের ২৭শে ফেব্রুয়ারি তারিখে প্রতিষ্ঠিত হয়েছে। বায়ান ম্যুনশেন তাদের সকল হোম ম্যাচ ম্যুনশেনের আলিয়ানৎস আরেনায় খেলে থাকে; যার ধারণক্ষমতা হচ্ছে ৭৫,০০০। বর্তমানে এই ক্লাবের ম্যানেজারের দায়িত্ব পালন করছেন ইয়ুলিয়ান নাগেলসমান এবং সভাপতির দায়িত্ব পালন করছেন কার্ল-হাইনৎস রিমেনিগে। জার্মান গোলরক্ষক মানুয়েল নয়ার এই ক্লাবের অধিনায়কের দায়িত্ব পালন করছেন। ঘরোয়া ফুটবলে, বায়ান ম্যুনশেন এপর্যন্ত ৬৪টা শিরোপা জিতেছে; যার মধ্যে ৩০টা বুন্দেসলিগা, ২০টা ডিএফবি-পোকাল ও ৮টা ডিএফবি-সুপারকাপ শিরোপা আছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১৩টা শিরোপা জয়লাভ করেছে; যার মধ্যে ৬টা উয়েফা চ্যাম্পিয়নস লিগ, ১টা উয়েফা ইউরোপা লিগ এবং ১টা ফিফা ক্লাব বিশ্বকাপ শিরোপা রয়েছে। অতুলনীয় সাফল্য বর্তমানে বায়ানের সাফল্য যেকোনো ক্লাবের জন্য ঈর্ষণীয় হলেও ক্লাবটার শুরুটা ছিল খুবই সাদামাটা। ক্লাবটার জন্ম ১৯০০ সালের ফেব্রুয়ারিতে, ম্যুনশেন সিটি সেন্টারের রেস্টুরেন্ট গিসেলাতে। মাত্র ১৭ জন ব্যক্তির দলিল স্বাক্ষরের মাধ্যমে জন্ম হয়েছিল এই জার্মান জায়ান্টের। এর নেতৃত্ব দিয়েছিলেন ফ্রানৎস জন নামের এক জার্মান ফটোগ্রাফার, যিনি বায়ানের প্রথম ক্লাব প্রেসিডেন্ট। বুন্দেসলিগার উদ্ভব হয় ১৯৬৩ সালে। মজার ব্যপার হচ্ছে, এই প্রথম বুন্দেসলিগাতে বায়ান ম্যুনশেনকে খেলার অনুমতি দেওয়া হয়নি। কারণ তখন বায়ান নয়, বরং ম্যুনশেনের আরেকটা ক্লাব '১৮৬০ ম্যুনশেন' ছিল শহরের সবচেয়ে প্রতাপশালী ক্লাব। মোট ১৬টা ক্লাব নিয়ে জন্ম নেওয়া বুন্দেসলিগার প্রথমে নিয়ম ছিল কোনো শহর থেকে একের বেশি ক্লাব অংশ নিতে পারবে না। আর তাই জার্মানির সবচেয়ে সাফল্যময় ক্লাবের স্থান হয়নি বুন্দেসলিগার প্রথম আসরে। দুই মৌসুম পরে প্রমোশন পেয়ে বায়ান যোগ দেয় বুন্দেসলিগাতে। ক্লাবটিকে আর পিছু ফিরে তাকাতে হয়নি। রেকর্ডসংখ্যক ২৭টা বুন্দেসলিগা শিরোপা ও ১৮টা ডিএফবি পোকাল কাপ নিয়ে বায়ান অবিসংবাদিতভাবে জার্মান ফুটবলের সবচেয়ে সেরা ক্লাব। লিগ জয়ের দিক দিয়ে বায়ানের কাছে আছে বরুসিয়া ডর্টমুন্ড ও বরুসিয়া ম্যুনশেনগ্লাডবাখ, যারা প্রত্যেকে মাত্র পাঁচবার লিগ জিততে সক্ষম হয়েছে। অন্যদিকে প্রধান ক্লাব শিরোপা ডিএফবি-পোকালের দিক দিয়ে বায়ানের নিকটাত্মীয় এসভি ভের্ডার ব্রেমেন, যারা মাত্র ৬ বার এই শিরোপা জিতেছে। বায়ানই জার্মানির একমাত্র ফুটবল ক্লাব যারা ট্রেবল জয়ের কৃতিত্ব অর্জন করতে পেরেছে। ২০১২-১৩ সিজনে তৎকালীন ম্যানেজার জাপ হেইঙ্কেসের নেতৃত্বে চিরপ্রতিদ্বন্দ্বী বরুসিয়া ডর্টমুন্ডকে চ্যাম্পিয়নস লিগের ফাইনালে হারিয়ে তারা একই সিজনে প্রধান ৩ ক্লাব শিরোপা (বুন্দেসলিগা, ডিএফবি-পোকাল ও উয়েফা চ্যাম্পিয়নস লিগ) জয়ের গৌরব অর্জন করে। ক্লাবটা সর্বমোট ৬ বার জয় করেছে উয়েফা চ্যাম্পিয়নস লিগ। শুধুমাত্র রিয়াল মাদ্রিদ (১৫ বার) ও এসি মিলান (৭ বার) বায়ানের থেকে বেশি বার ইউরোপের শ্রেষ্ঠত্বের এই লড়াই জিততে সক্ষম হয়েছে। তরুণ প্রতিভার আঁতুড়ঘর বর্তমানে বায়ানের অর্থনৈতিক কাঠামো যেকোনো ক্লাবের জন্য আদর্শ হলেও একসময় ক্লাবটার এমন সুসময় ছিলো না। অর্থনৈতিক দৈন্যতায় জর্জরিত হয়ে ক্লাবটা একসময় সিদ্ধান্ত নেয় দামী তারকা কেনার বদলে তরুণ খেলোয়াড় গড়ে তোলার, যাদের হাতেই থাকবে বায়ানের ভবিষ্যৎ। আর এই প্রকল্প থেকেই বের হয়ে আসেন ক্লাবটার 'সোনালি ত্রয়ী' হিসেবে পরিচিত তিন বিশ্বমানের ফুটবলার জার্ড মুলার, সেপ মেইয়ার ও ফ্রানৎস বেকেনবাওয়ার। বায়ান এই মুহূর্তে বিশ্বের চতুর্থ ধনী ফুটবল ক্লাব। কিন্তু নিজেদের তরুণ ফুটবলার গড়ে তোলার প্রকল্প থেকে তারা এখোনো সরে আসেনি। থমাস মুলার, ম্যাটস হামেলস, টনি ক্রুস, বাস্তিয়ান শোয়েনস্টেইগার, ডেভিড আলাবা- বর্তমান এই তারকা ফুটবলারদের ক্যারিয়ার শুরু হয়েছে বায়ানের একাডেমি থেকে। বিশ্বকাপ জয়ী ডিফেন্ডার ফিলিপ লামের সারা জীবন কেটেছে বায়ান ম্যুনশেনেই। মাত্র ১১ বছর বয়সে ক্লাবে যোগ দেওয়া এই ফুটবলার যখন অবসর নেন, ততদিনে তিনি বায়ানের হয়ে খেলে ফেলেছেন মোট ৫১৭টি ম্যাচ! সুবিশাল সমর্থক গোষ্ঠী বায়ান ম্যুনশেনের সাথে তাদের সমর্থকদের সম্পর্ক ঠিক অন্য দশটা ক্লাবের মতো নয়। বায়ানের মতে, সমর্থকরাই তাদের ক্লাবের হৃদয়। সমর্থকরা বায়ানের কাছে ম্যাচের দ্বাদশ ফুটবলার। আর তাই এই সমর্থকদেরকে উদ্দেশ্য করেই বায়ান তাদের ১২ নাম্বার জার্সি উৎসর্গ করেছে তাদের প্রতি সম্মান জানানোর জন্য। বায়ানের রয়েছে প্রায় ২,৯০,০০০ অফিসিয়াল ক্লাব সমর্থক, যা ১০ বছরে বেড়েছে দ্বিগুণ। অফিসিয়াল সমর্থক সংখ্যার দিক দিয়ে কোনো ইউরোপিয়ান ক্লাব এই জার্মান জায়ান্টের ধারেকাছেও নেই। জার্মান ক্লাবগুলোর মধ্যে শালকে ও বরুসিয়া ডর্টমুন্ডের রয়েছে ১৫০,০০০ অফিসিয়াল সমর্থক, যা বায়ানের প্রায় অর্ধেক। সোশাল মিডিয়া সাইট টুইটার, ফেইসবুক ও ইন্সটাগ্রামে বায়ানের রয়েছে সাড়ে ৬ কোটিরও বেশি ফলোয়ার। জার্মানির দ্বিতীয় জনপ্রিয় ক্লাব বরুসিয়া ডর্টমুন্ডের সে তুলনায় আছে ২ কোটি ৪০ লাখ ফলোয়ার। আর এই বিশাল সংখ্যক সমর্থক থাকার পিছনে এক বিশাল কারণ হচ্ছে টিকেটের মূল্য নির্ধারণে কর্তৃপক্ষের উদার মনোভাব। এত জনপ্রিয় একটা ক্লাব হওয়া সত্ত্বেও বায়ানের সিজন টিকেট পাওয়া যায় মাত্র ১৪০ ইউরোতে, যা দিয়ে আপনি প্রতি মৌসুমে অ্যালিয়েন্স এরিনাতে অনুষ্ঠিত ১৭টা হোম লিগ ম্যাচের সবগুলোই উপভোগ করতে পারবেন। জার্মান ফুটবলের সবচেয়ে সফল ও জনপ্রিয় ক্লাব হচ্ছে বায়ান ম্যুনশেন। শুধু জার্মানি নয়, ইউরোপেরই অন্যতম প্রভাবশালী ক্লাব এই বায়ান। সারাবিশ্বে ছড়িয়ে ছিটিয়ে আছে ক্লাবটার সুবিশাল সমর্থক গোষ্ঠী। এমনকি খোদ বাংলাদেশেই আছে বায়ানের অফিসিয়াল, আনঅফিসিয়াল ফ্যান গ্রুপ ও পেজ। বিয়ার উৎসব, অক্টোবর ফেস্টিভ্যাল ম্যুনশেন শহর বিখ্যাত তাদের 'অক্টোবর বিয়ার ফেস্ট' নামক এক উৎসবের জন্য। প্রতি বছর প্রায় ৭০ লাখ লিটার বিয়ার পান করা হয় এই উৎসবে। মেলা ও বিয়ার উৎসব ছাড়াও থাকে নানা রকম সাংস্কৃতিক অনুষ্ঠানের আয়োজন, যেখানে বিশ্বের বড়ো বড়ো সেলিব্রিটিরা পারফর্ম করে থাকেন। সারা বিশ্ব থেকে প্রায় ৭০ লাখেরও বেশি মানুষ এই উৎসবে অংশ নিয়ে থাকেন, যার ফলে এই 'অক্টোবর ফেস্ট' বিশ্বের সবচেয়ে বড়ো লোকউৎসব হিসেবে পরিচিত। আর বায়ানের ফুটবলাররাও এই উৎসবের সাথে একাত্মতা দেখিয়ে প্রতি বছরই অক্টোবর ফেস্টিভ্যালে সরাসরি অংশ নিয়ে থাকেন। আপাতদৃষ্টিতে বায়ানের ফুটবলারদের এই ঠাসা সময়সূচীর মধ্যে বিয়ার ফেস্টিভ্যালে অংশ নেয়া অহেতুক মনে হতে পারে। কিন্তু মজার ব্যাপার হচ্ছে, কোনো অদ্ভুত কারণে এতো বিয়ার পান করা সত্ত্বেও বায়ান ম্যুনশেনের পারফরম্যান্সে কোনো নেতিবাচক প্রভাব পড়ে না। টানা ৮ মৌসুম জুড়ে অক্টোবর ফেস্টিভ্যালের সময়কার ম্যাচে বায়ান ম্যুনশেন জিতে আসছে। এখন পর্যন্ত এই উৎসবের সময় অনুষ্ঠিত মোট ৯০টা ম্যাচের মধ্যে ৫৯টাতেই জিতেছে তারা। এমনকি বর্তমান সময়কার অন্যতম সেরা স্ট্রাইকার রবার্ট লেভানডস্কি ভলফসবুর্গের বিপক্ষে একই ম্যাচে ৫ গোল করেছিলেন ২০১৫ সালের অক্টোবর ফেস্টিভ্যালের সময়েই। যেন বাভারিয়ান বিয়ারের ভরে বায়ানের ফুটবলাররা আরও অপ্রতিরোধ্য হয়ে ওঠেন। বায়ান ম্যুনশেনের এই সাফল্য একদিনে আসেনি। অতি সাধারণ অবস্থা থেকে আজকের এক বিশাল মহীরূহে পরিণত হবার পেছনে রয়েছে বায়ানের বহু ফুটবলার ও সমর্থকদের ত্যাগ-তিতিক্ষা। এর বদৌলতেই আজ মানুষ জার্মান ফুটবল বলতে মূলত বায়ান ম্যুনশেনকেই বুঝে থাকে। খেলোয়াড় বর্তমান দল টীকা: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। সংরক্ষিত দল ও অ্যাকাডেমি টীকা: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। ধারে অন্য দলে টীকা: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। অর্জন ঘরোয়া জার্মান চ্যাম্পিয়ন চ্যাম্পিয়ন: (৩০) ১৯৩১–৩২, ১৯৬৮–৬৯, ১৯৭১–৭২, ১৯৭২–৭৩, ১৯৭৩–৭৪, ১৯৭৯–৮০, ১৯৮০–৮১, ১৯৮৪–৮৫, ১৯৮৫–৮৬, ১৯৮৬–৮৭, ১৯৮৮–৮৯, ১৯৮৯–৯০, ১৯৯৩–৯৪, ১৯৯৬–৯৭, ১৯৯৮–৯৯, ১৯৯৯–২০০০, ২০০০–০১, ২০০২–০৩, ২০০৪–০৫, ২০০৫–০৬, ২০০৭–০৮, ২০০৯–১০, ২০১২–১৩, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৭–১৮, ২০১৮–১৯, ২০১৯–২০ (রেকর্ড) ডিএফবি-পোকাল চ্যাম্পিয়ন: (১৯) ১৯৫৭, ১৯৬৫–৬৬, ১৯৬৬–৬৭, ১৯৬৮–৬৯, ১৯৭০–৭১, ১৯৮১–৮২, ১৯৮৩–৮৪, ১৯৮৫–৮৬, ১৯৯৭–৯৮, ১৯৯৯–২০০০, ২০০২–০৩, ২০০৪–০৫, ২০০৫–০৬, ২০০৭–০৮, ২০০৯–১০, ২০১২–১৩, ২০১৩–১৪, ২০১৫–১৬, ২০১৮–১৯ (রেকর্ড) ডিএফবি/ডিএফএল-সুপারকাপ চ্যাম্পিয়ন: (৭) ১৯৮৭, ১৯৯০, ২০১০, ২০১২, ২০১৬, ২০১৭, ২০১৮ (রেকর্ড) ডিএফএল-লিগাপোকাল চ্যাম্পিয়ন: (৬) ১৯৯৭, ১৯৯৮, ১৯৯৯, ২০০০, ২০০৪, ২০০৭ (রেকর্ড) ইউরোপীয় উয়েফা চ্যাম্পিয়নস লিগ / ইউরোপীয় কাপ চ্যাম্পিয়ন: (৬) ১৯৭৩–৭৪, ১৯৭৪–৭৫, ১৯৭৫–৭৬, ২০০০–০১, ২০১২–১৩,২০১৯–২০ উয়েফা ইউরোপা লিগ / উয়েফা কাপ চ্যাম্পিয়ন: ১৯৯৫–৯৬ উয়েফা কাপ চ্যাম্পিয়নস কাপ চ্যাম্পিয়ন: ১৯৬৬–৬৭ উয়েফা সুপার কাপ চ্যাম্পিয়ন: ২০১৩ আন্তর্জাতিক আন্তঃমহাদেশীয় কাপ চ্যাম্পিয়ন: ১৯৭৬, ২০০১ ফিফা ক্লাব বিশ্বকাপ চ্যাম্পিয়ন: ২০১৩ তথ্যসূত্র বহিঃসংযোগ Official site in English (German, Japanese, Spanish, and Chinese versions also available) Bayern Munich formations - tactics reference site